ฟันด์โฟลว์ไหลเข้า! ชู SCC เด่นกลุ่ม Big cap ซื้อเป้า 600 บาท
ฟันด์โฟลว์ไหลเข้า! ชู SCC เด่นกลุ่ม Big cap ซื้อเป้า 600 บาท
28 มี.ค. 2560

บล.โนมูระ พัฒนสิน ระบุในบทวิเคราะห์วันนี้ (28 มี.ค.) คาดกำไรปี 60 ของ บริษัท ปูนซิเมนต์ไทย จำกัด(มหาชน) หรือ SCC ยังทรงตัวจากปีก่อน  จากธุรกิจปิโตรเคมี (80-85% ของกำไร) ยังทำได้ดีตามภาวะ Commodity ที่ฟื้นตัว ชดเชยธุรกิจอื่น (ปูซีเมนต์ + วัสดุก่อสร้าง) ที่ยังคาดอ่อนตัวจากค่าเสื่อมของการลงทุนช่วงที่ผ่านมา แต่ถือว่าช่วยเพิ่มความสามารถในการแข่งขันในระยะยาว โดยปัจจุบันมี โรงปูนซีเมนต์ครบทุกประเทศใน CLMV แล้ว
ราคาปัจจุบัน ซื้อ/ขายที่ระดับ PER17F ที่ระดับเพียง 11.25x และเป็นตัวเลือกที่น่าสนใจในกลุ่ม Big cap  ในภาวะที่กระแสเงินไหลเข้าอีกครั้ง จากความไม่แน่นอนของนโยบายทรัมป์ แนะนำซื้อราคาเป้าหมาย 600 บาท สำหรับการลงทุนโครงสร้างพื้นฐานรอบใหญ่ช่วง 2 ปีนี้ กว่า 1.8 ล้านล้านบาท และภาพของ Commodity ที่ฟื้นตัว
 
 
)